# **Te ‘Akako‘uko‘u‘anga o te Parāni Kimikimi‘anga Arataki, te ka Rave‘ia no te Pāruru‘anga i te Tāmate‘anga Iākoe ‘Uā‘orāi (Suicide Prevention Action Plan Consultation Summary)**

## ‘Akatomo‘anga

E arataki‘ia ana te au rāvenga pāruru i te tāmate‘anga iākoe ‘uā‘orāi, i roto i Aotearoa e [teia nga tātā‘anga e rua](https://mohgovtnz.sharepoint.com/sites/moh-ecm-TemplateCentral/TemplateCentral/Suicide%20Prevention%20Action%20Plan%202019%E2%80%932024%20for%20Aotearoa%20New%20Zealand%20%28He%20Tapu%20te%20Oranga%29):

* 1. E Pu‘apinga te Ora‘anga Tātakita‘i – He Tapu te Oranga o ia Tangata: Te Kaveinga Pāruru‘anga i te Tāmate‘anga Iākoe ‘uā‘orāi no te mata‘iti 2019-2029 [Suicide Prevention Strategy 2019–2029 (He Tapu te Oranga)]
	2. Te Parāni te ka Rave‘ia no te Pāruru‘anga i te Tāmate‘anga Iākoe ‘uā‘orāi, no te mata‘iti 2019-2024 no Aotearoa. (Suicide Prevention Action Plan 2019–2024 for Aotearoa New Zealand).

I te mea e, te ‘akaoti nei te Parāni te ka Rave‘ia i roto i te mata‘iti 2024, kua ‘akatupu i reira te Marae Ora i teta‘i parāni ‘akaivi‘anga te ka rave‘ia, no teta‘i rima mata‘iti e tu mai nei. Te ‘inangaro nei te Marae Ora i to‘ou manako no runga i te parāni tei ‘akaivi‘ia.

Kua tau teia parāni ki te au mea pu‘apinga a te Kavamani no runga i te Ora‘anga Maki-manako (Mental Health priorities):

* te ‘akapu‘apinga atu i te kimi‘anga tauturu no runga i te pāruru‘anga, e te turu a muri ake
* te ‘akatupu i teta‘i pupu-‘anga‘anga te ka turu i te aronga te ‘irinaki‘ia ra e ka kino, me kore ra ka tukia no teta‘i tāmate‘anga `ia rātou ‘uā‘orāi
* te ‘akamātūtū atu i ta mātou tāto‘u‘anga ki runga i te pāruru‘anga, e te tauturu vave, kia kore e tupu te au mea te ka ‘akatupu i te tāmate‘anga iākoe ‘uā‘orāi
* te ‘akapu‘apinga atu i te pu‘apinga i te pāruru‘anga i te tāmate‘anga iākoe ‘uā‘orāi, e te turu a muri ake, na roto i te ‘akapu‘apinga‘anga atu i te kimikimi‘anga kite, e te ‘akaputuputu‘anga kite.

E au rāvenga ta te parāni no nga tu‘anga e rua, koia ‘oki, te Marae Ora, e na roto i te au tipātimani tūkētūkē o te kavamani.

## Te au rāvenga te ka arataki‘ia e te Marae Ora, e tāmanako‘ia nei

### 1: Te ‘akapu‘apinga‘anga atu i te kimi tauturu no runga i te pāruru‘anga, e te turu a muri ake

| **Te rāvenga e tāmanako‘ia nei** | **Te rā e ‘akaoti‘ia ai** |
| --- | --- |
| * Te ‘akatupu i teta‘i putē-moni no te ‘oire tangata, no runga i te pāruru‘anga i te tāmate‘anga `ia rātou ‘uā‘orāi, te tāto‘u ra ki runga i te au iti-tangata e anoano ma‘ata atu to rātou (teia te ‘ākara‘anga, te au metua-vaine ‘ānau tamariki, te māpu, e te au iti-tangata i va‘o ake i te au taone mama‘ata) i te turu atu i te au putē-moni takere a te Māori e te Moana-nui-o-Kiva.
 | Kia rave‘ia i mua ake i te rā 31 o Titema, i te mata‘iti 2025 |
| * Te ‘o‘ora‘anga ki va‘o, i te au turu tei ‘akapu‘apinga‘ia, no te tumatetenga tāmate‘anga iākoe ‘uā‘orāi.
 | Kia rave‘ia i mua ake i te rā 30 o Tiunu, i te mata‘iti 2026 |
| * Te ‘akatupu e te vāito i teta‘i au cafés/hubs/services, e ono no te ‘akamāro‘iro‘i‘anga.
 | Kia rave‘ia i mua ake i te rā 30 o Tiunu, i te mata‘iti 2028 |
| * Te ‘akapu‘apinga‘anga atu i te au ‘ākono‘anga tau no te turu‘anga mua, i muri ake i teta‘i mate tāmate‘anga iākoe ‘uā‘orāi, e te Aoake te Rā, a te turanga tumatetenga na roto i te tāmate‘anga iākoe ‘uā‘orāi.
 | Kia rave‘ia i mua ake i te rā 31 o Titema, i te mata‘iti 2028 |

### 2: Te ‘akatupu i teta‘i pupu-‘anga‘anga mātūtū e te ‘irinaki‘ia, no te pāruru‘anga i te tāmate‘anga iākoe ‘uā‘orāi, e a muri ake

| **Te rāvenga e tāmanako‘ia nei** | **Te rā e ‘akaoti ei** |
| --- | --- |
| * Te ‘akakake i te au rāvenga no te tomo‘anga ki roto i te au terēni‘anga ‘oire-tangata, e te au kōpu-tangata, kia mārama i te turanga o te tāmate‘anga `ia rātou ‘uā‘orāi.
 | Kia rave‘ia i mua ake i te rā 31 o Titema, i te mata‘iti 2025 |
| * Te ‘akatupu i te au mea ‘akatomo‘anga, e te ‘akapu‘apinga‘anga atu i te au turu-pu‘apinga (best-practice supports) o te aronga ‘akatanotano i te pāruru i te tāmate‘anga iākoe ‘uā‘orāi, e a muri ake, e te aronga ‘anga‘anga a te Kia Piki te Ora.
 | Kia rave‘ia i mua ake i te rā 30 o Tiunu, i te mata‘iti 2026 |
| * Te tātā i teta‘i national competency-based framework no te au pupu-‘anga‘anga, au ‘oire-tangata, e te au kōpu-tangata.
 | Kia rave‘ia i mua ake i te rā 30 o Tiunu, i te mata‘iti 2026 |
| * Te ‘akatupu e te tātā, i te arataki‘anga tei ‘akapu‘apinga‘ia no te au ta‘unga rapakau, no runga i te vāito‘anga e te turu‘anga i te aronga e manako nei i te tāmate ‘ia rātou ‘uā‘orāi, me kore ra, no te aronga e taitaiā nei no runga i te tāmate‘anga `ia rātou ‘uā‘orāi.
 | Kia rave‘ia i mua ake i te rā 30 o Tiunu, i te mata‘iti 2028 |

### 3: Te ‘akamātūtū atu i te tāto‘u‘anga ki runga i te pāruru‘anga, e te tauturu‘anga vave

| **Te rāvenga e tāmanako‘ia nei** | **Te rā e ‘akaoti ei** |
| --- | --- |
| * Mōmoko‘ia te enhanced acute, respite, me kore ra, crisis recovery services, no te māpu tamariki i roto i teta‘i nga vaka e rua.
 | Kia rave‘ia i mua ake i te rā 30 o Tiunu, i te mata‘iti 2025 |
| * ‘O‘ora‘ia ki va‘o, teta‘i rāvenga ‘akakitekite‘anga ma‘ata, no runga i te ora‘anga meitaki, tei roto te au rāvenga tauturu no te māpu.
 | Kia rave‘ia i mua ake i te rā 31 o Tiurāi, i te mata‘iti 2025 |
| * Te ‘akatupu, ma te tā‘anga‘anga i teta‘i alcohol screening na roto i te basileia, e teta‘i porokarāmu brief intervention.
 | Kia rave‘ia i mua ake i te rā 30 o Tiunu, i te mata‘iti 2027 |
| * Te ‘akatupu, ma te tātā i te au arataki‘anga tei ‘aka‘ōu‘ia no runga i te tāmate‘anga iākoe ‘uā‘orāi, no te turanga nūti, e te au rāvenga turu, no te au tu turanga nūti.
 | Kia rave‘ia i mua ake i te rā 31 o Titema, i te mata‘iti 2028 |
| * Te ‘anga i te au ngā‘i ponuiā‘au i roto i te au turanga inpatient mental health, e te addiction, na roto i te ‘akatanotano‘anga, e te ‘akatopa‘anga mai i te au mea taukore.
 | Kia rave‘ia i mua ake i te rā 30 o Tiunu, i te mata‘iti 2029 |

### 4: Te ‘akapu‘apinga i te pu‘apinga o te pāruru‘anga i te tāmate‘anga iākoe ‘uā‘orāi, e to tatou mārama‘anga i te turanga tāmate‘anga iākoe ‘uā‘orāi

| **Te rāvenga e tāmanako‘ia nei** | **Te rā e ‘akaoti ei** |
| --- | --- |
| * Te ‘akara‘anga matatio i te Vote Health suicide prevention services investment, e te tā‘anga‘anga‘anga i teta‘i au tauī‘anga.
 | Kia rave‘ia i mua ake i te rā 30 o Tiunu, i te mata‘iti 2026 |
| * Kimikimi‘ia te au ‘iki‘anga no runga i teta‘i real-time suicide data tool, no te ‘ōronga‘anga mai i te tuātau viviki ake, e te tātā‘anga tei ‘akapu‘apinga‘ia.
 | Kia rave‘ia i mua ake i te rā 31 o Titema, i te mata‘iti 2026 |

## Te au mea e tau kia rave‘ia, e tāmanako‘ia nei, na roto i te au tipātimani o te kavamani

### 1: Te ‘akapu‘apinga atu i te kimi‘anga tauturu no runga i te pāruru‘anga, e te turu a muri ake

| **Te rāvenga e tāmanako‘ia nei** | **Te rā e ‘akaoti ei** |
| --- | --- |
| * Te ‘akaoti i te ‘akatupu‘anga i te au ngā‘i tātakita‘i, local postvention response i roto i te au ‘are-tāpeka‘anga (Ara Poutama Aotearoa | Department of Corrections).
 | Kia rave‘ia i mua ake i te rā 31 o Titema, i te mata‘iti 2025 |

### 2: Te ‘akatupu i teta‘i pupu-‘anga‘anga mātūtū e te ‘irinaki‘ia, no te pāruru‘anga i te tāmate‘anga iākoe ‘uā‘orāi, e a muri ake

| **Te rāvenga e tāmanako‘ia nei** | **Te rā e ‘akaoti ei** |
| --- | --- |
| * Te ‘akapu‘apinga‘anga atu i te kite o te aronga-‘anga‘anga no runga i te pāruru‘anga i te tāmate‘anga iākoe ‘uā‘orāi, e te au ‘oro‘oro‘anga i roto i te Elder Abuse Response Services (Te Manatū Whakahiato Ora).
 | Kia rave‘ia i mua ake i te rā 30 o Tiunu, i te mata‘iti 2028 |
| * Te ‘aka‘ōu‘anga i te practice guidance, e te au turu‘anga no te au social workers, e te aronga ‘ākono tamariki, te ‘anga‘anga nei ki roto i te tamariki, e te māpu tamariki, te tāmanako nei pa‘a i te tāmate ‘ia rātou ‘uā‘orāi, me kore ra, te kite nei i te tumatetenga o te tāmate‘anga iākoe ‘uā‘orāi (Oranga Tamariki).
 | Kia rave‘ia i mua ake i te rā 30 o Tiunu, i te mata‘iti 2029 |

### 3: Te ‘akamātūtū atu i te tāto‘u‘anga ki runga i te pāruru‘anga, e te tauturu‘anga vave

| **Te rāvenga e tāmanako‘ia nei** | **Te rā e ‘akaoti ei** |
| --- | --- |
| * Te ‘o‘ora‘anga ki va‘o, i te turanga ora‘anga meitaki, e te ‘akamātūtū‘anga i te au rāvenga turu, e ‘ōronga nei te au ‘āpi‘i, ki te au tauira e kite nei i te taitaiā, me kore ra, te tāmamae nei ‘ia rātou ‘uā‘orāi, e i muri ake i teta‘i tāmate‘anga `ia rātou ‘uā‘orāi (Te Māraurau o te Pae ‘Āpi‘i).
 | Kia rave‘ia i mua ake i te rā 30 o Tiunu, i te mata‘iti 2026 |
| * ‘Anga i te au ngā‘i ponuiā‘au i roto i te au turanga tāpeka‘anga, na roto i te ‘akatanotano‘anga, e te ‘akatopa‘anga mai i te au mea taukore (Ara Poutama Aotearoa | Department of Corrections).
 | Kia rave‘ia i mua ake i te rā 30 o Tiunu, i te mata‘iti 2028 |

### 4: Te ‘akapu‘apinga i te pu‘apinga o te pāruru‘anga i te tāmate‘anga iākoe ‘uā‘orāi, e to tatou mārama‘anga i te turanga tāmate‘anga iākoe ‘uā‘orāi

| **Te rāvenga e tāmanako‘ia nei** | **Te rā e ‘akaoti ei** |
| --- | --- |
| * Turu i te au kimikimi‘anga no runga i teta‘i real-time suicide data tool, no te ‘ōronga‘anga mai i te tuātau viviki ake, e te tātā‘anga tei ‘akapu‘apinga‘ia (Tango Tutara o te Ture).
 | Kia rave‘ia i mua ake i te rā 31 o Titema, i te mata‘iti 2026 |
| * Te ‘akapu‘apinga i te mātūtū o te online coronial recommendations recaps (Tango Tutara o te Ture).
 | Kia rave‘ia i mua ake i te rā 30 o Tiunu, i te mata‘iti 2029 |

## Te au mea tei tupu, e te au vāito‘anga

Ka ‘ākara matatio‘ia te meitaki, e ka tukuna‘ia atu te au mea ‘ōu ki ko i te Minita o te Maki Manako, na roto i te au 3 marama tātakita‘i. I roto i te au mata‘iti tātakita‘i, ka tukuna‘ia te au mea ‘ōu ki ko i te Cabinet, e ka tukuna‘ia ki runga i te kupenga uira a te Marae Ora. Ka ‘ākara matatio katoa te Mental Health and Wellbeing Commission | Te Hiringa Mahara, i te turanga pāruru i te tāmate‘anga iākoe ‘uā‘orāi.

## Ka ‘akape‘ea te tomo‘anga mai ki roto

Ka rauka iākoe i te tuku mai i to‘ou manako no runga i te parāni ‘akaivi te ka rave‘ia, na roto i te:

* tuku‘anga mai i teta‘i mēre uira ki ko i te mhaengagement@health.govt.nz
* ‘ārāvei‘anga mai mata-ki-te-mata, me kore ra, na roto i teta‘i `uipa‘anga kimikimi arataki, na runga i te ‘ātuitui roro uira – tei runga te au ‘akakitekite‘anga i te [kapi kimikimi‘anga arataki o te kupenga uira, a te Marae Ora](file:///C%3A%5CUsers%5Cnwillis%5CAppData%5CLocal%5CMicrosoft%5CWindows%5CINetCache%5CContent.Outlook%5CPMQAFG45%5CDraft%20Suicide%20Prevention%20Action%20plan%20for%202025%20%E2%80%93%202029%20Public%20consultation%20document%20%7C%20Ministry%20of%20Health%20NZ)
* pa‘u‘anga i te au ui‘anga na runga i te ‘ātuitui roro uira, tei runga i te [hub kimikimi‘anga arataki, a te Marae Ora](https://consult.health.govt.nz/mental-health/suicide-prevention-action-plan-2025-2029-c/).

Ka piri te kimikimi‘anga arataki a te rā 1 o Noema, i te ora 5 i te a‘ia‘i.

**Te au ui‘anga no te kimikimi‘anga arataki:**

1. Te ‘akatika āinei koe ki te au rāvenga e tāmanako‘ia nei, no runga i te ora‘anga meitaki, e na roto i te au tipātimani o te kavamani? Ka ‘akape‘ea te ‘akapu‘apinga‘anga atu i teia au ‘oro‘oro‘anga? Me ka tika,‘akakite mai i te tumu no ta‘au au pa‘u‘anga.
2. E au ‘oro‘oro‘anga ke atu āinei ta‘au e manako ra, kia tāru‘ia atu, kia tāmanako‘ia e te au tipātimani o te kavamani/ Me ka tika, ‘akakite mai i te tumu no ta‘au au tāmanako‘anga.
3. Ea‘a te au mea ka anoano‘ia te au tipātimani o te kavamani kia tāmanako, ia rātou e tā‘anga‘anga nei i teia au ‘oro‘oro‘anga, i te ‘akapāpu kia tau te au mea e ‘ōronga‘ia nei, ki te anoano o te au ‘oire tangata? Me ka tika, ‘akakite mai i te tumu no ta‘au au tāmanako‘anga
4. E mea ke atu āinei ta‘au e ‘inangaro nei, kia kite te au tipātimani o te kavamani, no runga i te mea e anoano‘ia nei i te pāruru i te tāmate‘anga iākoe ‘uā‘orāi?

Meitaki ma‘ata no to‘ou manako.